Alegerile au trecut, elevii se întorc în bănci.
Şcolile şi grădiniţele unde au fost secţii de votare sunt dezinfectate. 14.295 secţii de votare au fost amenajate în înstituţii de învăţământ. În perioada 25-29 septembrie, şcolile sunt închise pentru copii.
Alegerile au trecut, iar copilul tău se întoarce de miercuri la şcoală. Desigur, acolo unde se aplică scenariul "verde" sau cel "hibrid". Secţiile de votare amenajate în şcoli au fost strânse, iar clasele sunt dezinfectate.Cu atâtea mii de oameni care au trecut prin fiecare secţie de votare, probabil că eşti îngrijorat dacă nu cumva a rămas COVID în sala unde învaţă copilul tău. Îţi arăt cum se dezinfectează în Craiova locurile unde au fosr amenajate locurile de desfăşurare a alegerilorAproximativ 50 de grădiniţe, şcoli, licee, dar şi Universitatea din Craiova au găzduit secţii de votare. Cristina Ghenea, purtător de cuvânt al societăţii de Salubritate din Craiova spune că dezinfecţia a început înainte de alegeri şi se va încheia marţi după amiaza. Toate încăperile, dar şi holurile sau băile care au fost tranzitate de persoanele din secţiile de votare sunt pregătite pentru revenirea copiilor la şcoală.Cristina Ghenea, purtător de cuvânt Salubritate Craiova: Dezinfectantul pe care-l folosim se numeşte Klintensiv. Este o substanţă biocidă care are inclusiv acţiune virucidă.